AMANAH บวก 6% โบรกเชียร์ “ซื้อ” เป้า 6.90 บาท ชูจุดเด่น ROE สูง PBV ต่ำ
AMANAH วิ่งแรง 6% โบรกเชียร์ “ซื้อ” เป้า 6.90 บาท ชูจุดเด่น ROE สูง PBV ต่ำ โดยล่าสุดอยู่ที่ระดับ 5.60 บาท บวก 0.30 บาท หรือ 5.66% ด้วยมูลค่าซื้อขาย 67.60 ล้านบาท
AMANAH บวกเกือบ 6% โบรกเชียร์ “ซื้อ” เป้า 6.90 บาท ชูจุดเด่น ROE สูง PBV ต่ำ อีกทั้งมี upside จากการออกหุ้นกู้
25 ส.ค. 2564

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 10.00 น. อยู่ที่ระดับ 5.60 บาท บวก 0.30 บาท หรือ 5.66% สูงสุดที่ระดับ 5.70 บาท ต่ำสุดที่ระดับ 5.50 บาท ด้วยมูลค่าการซื้อขาย 67.60 ล้านบาท

บล.กสิกรไทย ระบุในบทวิเคราะห์ฯแนะนำ “ซื้อ” ราคาเป้าหมายอิงวิธี GGM ปี 65 ที่ 6.90 บาท จุดเด่นคือ ROE สูงกว่าคู่แข่ง และ PBV ที่ถูกกว่า อีกทั้งมี upside จากการออกหุ้นกู้
พร้อมคาดกำไรสุทธิระยะ 3 ปีจะมี CAGR ที่ 11.4% หนุนจากการเติบโตของสินเชื่อที่เร่งตัวขึ้น หลังจากการออกตราสารหนี้ซูกุกและการฟื้นตัวของเศรษฐกิจ ประเมินส่วนแบ่งตลาดของ AMANAH จะปรับเพิ่มจาก 1.06% ในปี 63 เป็น 1.08% ในปี 66 ด้วยกลยุทธ์นายหน้าและการปล่อยสินเชื่อที่มี LTV สูง
ด้านบริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ แนะนำ “ซื้อ” ราคาเป้าหมาย 6.60 บาท อิง PBV ปี 2564 ที่ระดับ 3.9 เท่า โดยประเมินว่า AMANAH ควรที่จะเทรด premium มากขึ้นจากอดีต จากผลการดำเนินงานในระยะยาวจะขยายตัวเพิ่มขึ้น จากการเติบโตเฉลี่ยของ EPS ปี 2563-65 ที่ 19% หนุนโดยแนวโน้มสินเชื่อที่จะขยายตัวเพิ่มขึ้นสูงจากยอดปล่อยสินเชื่อใหม่ที่จะเพิ่มขึ้น การเพิ่ม LTV
รวมทั้งแหล่งเงินทุนที่จะสูงขึ้น โดยคาดว่าบริษัทมีโอกาสที่จะระดมทุนผ่านตราสารหนี้อิสลามเป็นครั้งแรกในช่วง 1-2 ปี จากปัจจุบันที่อยู่ระหว่างการขอ และจัดทำ credit rating